ԱՄՓՈՓԱԹԵՐԹ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2003 ԹՎԱԿԱՆԻ ՓԵՏՐՎԱՐԻ 6-Ի N 138-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ 

	1. ՀՀ առողջապահության նախարարություն
	19.06.2026թ․

	
	ԱԱ/19/20147-2026

	Հայտնում եմ, որ «Հայաստանի Հանրապետության կառավարության 2003 թվականի փետրվարի 6-ի N 138-Ն որոշման մեջ փոփոխություններ և լրացում կատարելու մասին» Հայաստանի Հանրապետության կառավարության որոշման նախագծի վերաբերյալ դիտողություններ և առաջարկություններ չկան։
	Ընդունվել է



	2. ՀՀ վարչապետի աշխատակազմի տեսչական մարմինների աշխատանքների համակարգման գրասենյակ
	22.06.2026թ․

	
	//21199-2026

	Ի պատասխան Ձեր՝ սույն թվականի հունիսի 15-ի թիվ 01/13998-2026 գրության՝ քննության առնելով «Հայաստանի Հանրապետության կառավարության 2003 թվականի փետրվարի 6-ի N 138-Ն որոշման մեջ փոփոխություններ և լրացում կատարելու մասին» Հայաստանի Հանրապետության կառավարության որոշման նախագիծը (այսուհետև՝ Նախագիծ)՝ հայտնում եմ հետևյալը․
Նախագծի 11-րդ կետի 2-րդ ենթակետում կիրառվում է «բուսասանիտարական ուսումնասիրություն (մշտադիտարկում)», իսկ 4-րդ ենթակետում՝ «բուսասանիտարական մշտադիտարկում» եզրույթը։ Մինչդեռ, հարկ է նկատի ունենալ, որ «մշտադիտարկում» և «ուսումնասիրություն» հասկացությունները գործող օրենսդրությամբ կիրառվում են տարբեր իրավակարգավորումների շրջանակում։
Մասնավորապես, «Սննդամթերքի անվտանգության պետական վերահսկողության մասին» օրենքի 6-րդ հոդվածով բուսասանիտարական մշտադիտարկումը նախատեսված է որպես պետական վերահսկողության ձև, որն իրականացվում է Սննդամթերքի անվտանգության տեսչական մարմնի կողմից,  իսկ «Բուսասանիտարիայի մասին» օրենքի համաձայն՝  քաղաքականություն մշակող լիազոր մարմինն իրականացնում է բուսասանիտարական ուսումնասիրություն՝ բույսերի վնասակար օրգանիզմների կարգավորման անհրաժեշտությունը որոշելու, անհրաժեշտության դեպքում դրանց դեմ պայքարի միջոցառումներ իրականացնելու նպատակով։	 Այսպիսով, գործնականում տարընթերցումները բացառելու նպատակով առաջարկում եմ Նախագծում կիրառել միայն բուսասանիտարական ուսումնասիրություն եզրույթը։
	




Ընդունվել է


	3. ՀՀ տարածքային կառավարման և ենթակառուցվածքների նախարարություն 
	 22.06.2026թ․

	
	ԴԽ//23733-2026

	Հայտնում ենք, որ ՀՀ ՏԿԵՆ պետական գույքի կառավարման կոմիտեն «Հայաստանի Հանրապետության կառավարության 2003 թվականի փետրվարի 6-ի N 138-Ն որոշման մեջ փոփոխություններ և լրացում կատարելու մասին» Հայաստանի Հանրապետության կառավարության որոշման նախագծի վերաբերյալ դիտողություններ և առաջարկություններ չունի։
	Ընդունվել է


	4. ՀՀ շրջակա միջավայրի նախարարություն
	24.06.2026թ․

	
	1/09.5/5502-2026

	         Ի պատասխան Ձեր 2026 թվականի հունիսի 12-ի № 01/13998 գրության՝ հայտնում եմ, որ շրջակա միջավայրի նախարարությունը «Հայաստանի Հանրապետության կառավարության 2003 թվականի փետրվարի 6-ի N 138-Ն որոշման մեջ փոփոխություններ և լրացում կատարելու մասին» Կառավարության որոշման նախագծի վերաբերյալ առաջարկություններ և դիտողություններ չունի։
	Ընդունվել է


	5․ ՀՀ սննդամթերքի անվտանգության տեսչական մարմին
	26.06.2026թ․

	
	/06.1/4/8100-2026

	   «Հայաստանի Հանրապետության կառավարության 2003 թվականի փետրվարի 6-ի N 138-Ն որոշման մեջ փոփոխություններ և լրացում կատարելու մասին» Կառավարության որոշման նախագծի վերաբերյալ առարկություններ և առաջարկություններ չկան:
	Ընդունվել է


	6․ ՀՀ ֆինանսների նախարարություն
	02.07.2026թ․

	
	01/9-2/17657-2026

	Ի պատասխան Ձեր սույն թվականի հունիսի 15-ի N 01/13998-2026 գրության` Հայաստանի Հանրապետության կառավարության 2003 թվականի փետրվարի 6-ի N 138-Ն որոշման մեջ փոփոխություններ և լրացում կատարելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ, որով առաջարկվում է փոփոխություններ կատարել Էկոնոմիկայի նախարարության «Գյուղատնտեսական ծառայությունների կենտրոն» պետական ոչ առևտրային կազմակերպության (այսուհետ՝ ՊՈԱԿ) կանոնադրության մեջ, հայտնում ենք հետևյալը.
Նախագծով մասնավորապես առաջարկվում է ՊՈԱԿ-ին վերապահված գործառույթներից հանել գյուղատնտեսական ծրագրերի մոնիթորինգի և տեղազննությունների հետ կապված գործառույթների իրականացումը, նկատի ունենալով, որ ՀՀ կառավարության 30.04.2026թ. «Հայաստանի Հանրապետության կառավարության մի շարք որոշումներում փոփոխություններ կատարելու և Հայաստանի Հանրապետության էկոնոմիկայի նախարարության «Տնտեսական զարգացման և ֆինանսավորման կառույց» հիմնարկին գործառույթներ պատվիրակելու մասին» N 581-Լ որոշմամբ (այսուհետ՝ Որոշում) գյուղատնտեսության ոլորտում իրականացվող աջակցության ծրագրերի (այդ թվում՝ իրականացված, գործողության ժամկետը լրացած կամ ՀՀ կառավարության համապատասխան որոշումներով ուժը կորցրած ճանաչված աջակցության ծրագրերի) շրջանակներում ՊՈԱԿ-ի կողմից իրականացվող մոնիթորինգի, տեղազննության և ուսումնասիրությունների գործառույթները պատվիրակվել են «Տնտեսական զարգացման և ֆինանսավորման կառույց» հիմնարկին:
Այս համատեքստում բացահայտման կարիք ունի Նախագծի ընդունման դեպքում ՊՈԱԿ-ի Մոնիթորինգի և տեղազննության իրականացման բաժնի (թվով 16 հաստիքների) հետագա գործունեության նպատակահարմարությունը, նկատի ունենալով, որ վերջինիս պետական բյուջեից տրամադրվող տարեկան աշխատավարձի ֆոնդը հաստիքացուցակի համաձայն կազմում է 42,120.0 հազ. դրամ և հիմնավորմամբ ներկայացվել է, որ Նախագծի ընդունումը պետական բյուջեի ծախսերի ավելացում կամ նվազեցում չի առաջացնում:
Հարկ է նշել, որ հիշյալ հարցը բարձրաձայնվել է նաև Որոշման նախագծային տարբերակի մշտապես գործող ֆինանսատնտեսական նախարարական կոմիտեի 27.04.2026թ. նիստում քննարկման ժամանակ, որի ընթացքում արձանագրվել է, որ ընդունել ի գիտություն Էկոնոմիկայի նախարարի տեղակալ Արման Խոջոյանի հավաստումն առ այն, որ ՊՈԱԿ-ի Մոնիթորինգի և տեղազննության իրականացման բաժնի (թվով 16 հաստիքների) հետագա գործունեության նպատակահարմարության հարցին անդրադարձ կկատարվի շրջանառության մեջ դրված համապատասխան նախագծի շրջանակներում (N ԿԱ/123-2026 արձանագրության 12-րդ կետի 1-ին ենթակետ):
Մինչդեռ, Նախագծի շրջանակներում հիշյալ հարցին որևէ անդրադարձ չի կատարվել, ուստի ներկայացված տարբերակով և հիմնավորմամբ Նախագծի ընդունումը համարում ենք խնդրահարույց և գտնում ենք նպատակահարմար վերջինիս անդրադառնալ վերը նշված խնդրի բացահայտման և տեղեկատվության առկայության պարագայում:

	Ընդունվել է
Տրվում է պարզաբանում
2026 թվականի ապրիլի 30-ի N 581-Լ Որոշման արդյունքում «Գյուղատնտեսական ծառայություն-ների կենտրոն» ՊՈԱԿ-ի (այսուհետ՝ Կազմակերպություն)  կողմից իրականացվող մոնիթորինգի և տեղազննության գործառույթները վերապահվել են ՀՀ էկոնոմիկայի նախարարության «Տնտեսական զարգացման և ֆինանսավորման կառույց» հիմնարկին և Կազմակերպության կողմից նշված գործառույթների իրականացումը դադարեցվել է, ինչի արդյունքում անհրաժեշտություն է առաջացել ՀՀ կառավարության 2025 թվականի դեկտեմբերի 25-ի N 1910-Ն որոշման մեջ կատարելով համապատասխան փոփոխություն՝ նվազեցնելով բացառապես փաստացի չօգտա-գործված ֆինանսական միջոցները։
Հարկ է նշել, որ 2026 թվականի հունիսի 10-ից Կազմակերպությունն առաջնորդվել է Կազմակերպության տնօրենի 2026 թվականի հունիսի 10-ի N 31-Ն հրամանով հաստատված նոր հաստիքացուցակով, որում այլևս ներառված չէ Կազմակերպության «Մոնիթորինգի և տեղազննության իրականացման» բաժինը։
Հաշվի առնելով վերոգրյալը՝ ՀՀ էկոնոմիկայի նախարարության կողմից ներկայումս մշակվում է «Հայաստանի Հանրապետության 2026 թվականի պետական բյուջեի մասին» օրենքում վերաբաշխում, Հայաստանի Հանրապետության կառավարության 2025 թվականի դեկտեմբերի 25-ի N 1910-ն որոշման մեջ փոփոխություններ կատարելու մասին» ՀՀ կառավարության որոշման նախագիծը, որը սահմանված կարգով և «Մոնիթորինգի և տեղազննության իրականացման» բաժնի (թվով 16 հաստիքների) գործունեության դադարեցման հետ կապված ֆինանսական միջոցների վերաբաշխման հաշվարկ-բացատրագրով կներկայացվի ՀՀ վարչապետի աշխատակազմ։ 

	7․ ՀՀ արդարադատության նախարարություն
	15․07․2026թ․

	
	/27.2.1/37342-2026

	1.«Հայաստանի Հանրապետության կառավարության 2003 թվականի փետրվարի 6-ի N 138-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի (այսուհետ՝ նախագիծ) 1-ին կետի 1-ին, 2-րդ, 3-րդ, 4-րդ և 5-րդ ենթակետերի համաձայն՝ փոփոխություններ են կատարվում ՀՀ կառավարության 2003 թվականի փետրվարի 6-ի N 138-Ն որոշման (այսուհետ՝ Որոշում) 3-րդ կետի բոլոր ենթակետերում։
 Ուստի առաջարկում ենք Որոշման 3-րդ կետը շարադրել նոր խմբագրությամբ։ Նույն դիտարկումը վերաբերում է նաև Որոշման հավելվածի 14-րդ կետում նախատեսվող փոփոխություններին և լրացմանը, որոնք իրականացվում են նախագծի 1-ին կետի 12-րդ, 13-րդ, 14-րդ և 15-րդ կետերով։
	2․Նախագծի 1-ին կետի 7-րդ, 8-րդ, 9-րդ 10-րդ և 11-րդ ենթակետերով փոփոխություններ են նախատեսվում Որոշման հավելվածի 13-րդ կետում։ 
	Հարկ է նշել նաև, որ նախագծի 1-ին կետի 11-րդ ենթակետով Որոշման հավելվածի 13-րդ կետը լրացվում է 15-րդ և 16-րդ ենթակետերով, որոնք բովանդակային առումով անհրաժեշտ է լրացնել նույն կետի 14-րդ ենթակետից առաջ, ուստի առաջարկում ենք 13-րդ կետն ամբողջությամբ շարադրել նոր խմբագրությամբ։
	





Ընդունվել է





Ընդունվել է

	7․ ՀՀ վարչապետի աշխատակազմ
	17․08․2026թ․

	
	02/16.20/27705-2026

	Ներկայացված նախագծի 1-ին կետի 2-րդ ենթակետով նախատեսվող փոփոխության արդյունքում ՀՀ կառավարության 2003 թվականի փետրվարի 6-ի N 138-Ն որոշումից փաստացի դուրս է մնալու «Գյուղատնտեսական ծառայությունների կենտրոն» ՊՈԱԿ-ի գործունեության առարկայի վերաբերյալ դրույթները: Մինչդեռ, նկատի ունենալով «Պետական ոչ առևտրային կազմակերպությունների մասին» ՀՀ օրենքի 9-րդ հոդվածի 3-րդ մասի կարգավորումները, ըստ որի՝ (...) պետական կազմակերպության հիմնադրման մասին հիմնադրի որոշմամբ սահմանվում են պետական կազմակերպության անվանումը, նրա գործունեության առարկան և նպատակները (...), նախագծով առաջարկվող փոփոխությունը ծանրակշիռ հիմնավորման կարիք ունի:
	Ընդունվել է





